62020TJ0433_INF
2021 m. gruodžio 1 d. Bendrojo Teismo (pirmoji kolegija) sprendimas
KY / Europos Sąjungos Teisingumo Teismas
(Byla T‑433/20)
„Viešoji tarnyba – Pareigūnai – Pensijos – Teisės į pensiją, įgytos iki tarnybos Europos Sąjungoje pradžios – Perkėlimas į Sąjungos sistemą – Pensijų draudimo stažo padidinimas – Sumos, atitinkančios teises į pensiją, į kurias neatsižvelgta pagal Sąjungos pensijos draudimo stažo apskaičiavimo tvarką, grąžinimas – Pareigūnų tarnybos nuostatų VIII priedo 11 straipsnio 2 dalis – „Minimalaus gyvenimo lygio“ taisyklė – Nepagrįstas praturtėjimas“
1.
Pareigūnai – Pensijos – Teisės į pensiją, įgytos iki tarnybos Sąjungoje pradžios – Perkėlimas į Sąjungos sistemą – Pensijų draudimo stažo padidinimas – Atsisakymas grąžinti suinteresuotajam asmeniui sumą, atitinkančią teises į pensiją, į kurias neatsižvelgta pagal Sąjungos pensijos draudimo stažo apskaičiavimo tvarką – Suinteresuotojo asmens galimybė pareikšti ieškinį, grindžiamą Sąjungos nepagrįstu praturtėjimu
(SESV 268 ir 340 straipsniai; Europos Sąjungos pagrindinių teisių chartijos 47 straipsnis; Pareigūnų tarnybos nuostatų VIII priedo 11 straipsnio 2 dalis)
(žr. 35, 36 punktus)
2.
Pareigūnai – Pensijos – Teisės į pensiją, įgytos iki tarnybos Sąjungoje pradžios – Perkėlimas į Sąjungos sistemą – Pensijų draudimo stažo padidinimas – Atsisakymas grąžinti suinteresuotajam asmeniui sumą, atitinkančią teises į pensiją, į kurias neatsižvelgta pagal Sąjungos pensijos draudimo stažo apskaičiavimo tvarką – Sąjungos nepagrįsto praturtėjimo buvimas – Sąlygos
(Pareigūnų tarnybos nuostatų VIII priedo 2 straipsnis ir 11 straipsnio 2 dalis)
(žr. 38–48 punktus)
Dalykas
SESV 270 straipsniu grindžiamas prašymas panaikinti 2019 m. spalio 10 d. eksplicitiniu sprendimu patvirtintą implicitinį sprendimą atmesti prašymą grąžinti nepadidintą teisių į pensiją, kurias ieškovė įgijo prieš pradėdama tarnybą, dalį, perkeltą į Europos Sąjungos pensijų sistemą.
Rezoliucinė dalis
1.
Atmesti ieškinį.
2.
Priteisti iš KY bylinėjimosi išlaidas.